OpenOffice.org (OOo) (nie "Open Office" nie, vanweë 'n handelsmerkkonflik) is 'n kantoorpakket en is 'n belangrike voorbeeld van oopbronsagteware. Die lisensie waaronder die pakket versprei word is die LGPL. (Dit is vroeër ook onder die SISSL versprei.)
Om as 'n gemeenskap, die internasionaal toonaangewende kantoorpakket te skep, wat op al die vernaamste platforms loop en toegang tot alle funksionaliteit en data gee deur oop komponentgebaseerde API's en 'n XML-gebaseerde lêerformaat.
Die OpenDocument-lêerformate is nie identies aan die vorige OpenOffice.org-lêerformate nie. Lêers wat met weergawe 2.0 in OpenDocument-formaat gestoor is, kan nie met weergawe 1.1.4 geopen word nie. Met weergawe 1.1.5 is dit egter moontlik om hierdie nuwer lêers te open, te bewerk en in die formaat van weergawe 1.x te stoor. Omgekeerd kan weergawe 2.0 alle lêerformate van vroeëre weergawes verliesvry inlees en wegskryf. Of die beplande ISO-standaard 'n nuwe verandering van die formaat sal inhou, is nog nie duidelik nie.